b'\n_START_ARTICLE_\nMislim, torej sem\n_START_PARAGRAPH_\nMislim, torej sem (latinsko Cogito ergo sum) je izrek filozofa Descartesa._NEWLINE_"Mislim, torej sem" je izrek Reneja Descartesa (Ren\xc3\xa9 Descartes), francoskega filozofa, ki je \xc5\xbeivel in delal med letoma 1596 in 1650. Ideja ni nova, saj se \xc5\xbee pri Avgu\xc5\xa1tinu pojavi v obliki "Tudi \xc4\x8de se motim, obstajam", je pa bil Descartes tisti, ki jo je prvi\xc4\x8d ubesedil v znani izrek "Mislim, torej sem"._NEWLINE_Izrek je prvi\xc4\x8d objavil v delu\xc2\xa0\xc2\xbbRazprava o metodi\xc2\xab (1637), in sicer v francoski obliki kot "Je pense donc je suis". V istem delu je napisal tudi, da razlike v mnenjih ne nastajajo zaradi razlik v inteligenci, ampak predvsem zaradi tega, ker uporabljamo razli\xc4\x8dne pristope in upo\xc5\xa1tevamo razli\xc4\x8dne stvari. Ni dovolj, da zgolj posedujemo pamet, moramo jo pametno uporabiti. Descartes je menil, da novega vedenja ne smemo graditi zgolj na starih spoznanjih. Iskati in postavljati je potrebno tudi nove temelje vednosti.'